Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 517/11/5506	Martin, 26.1.2012
EEČ : 2-40-4-2012

U Z N E S E N I E

Trestná vec:	obvinený XXXXX 
Zločin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 172 odsek 1 písmeno c Trestného zákona číslo 300/2005 Zbierky zákonov

Rozhodol: 	prokurátor Okresnej prokuratúry Martin
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
v presne nezistenej dobe od mája 2011 do dňa 06.09.2011 si zo semien, ktoré si zakúpil v presne nezistenej dobe v máji 2011 cez internetový portál XXXXX, vypestoval v dvoch plastových kvetináčoch v byte č. XXXXX na ul. XXXXX v XXXXX, tri zelené rastliny rôzneho tvaru a veľkosti od 26 cm do 105 cm, pričom podľa znaleckého skúmania išlo o rastliny rodu Cannabis - konope, z ktorých bol získaný rastlinný materiál o celkoveh hmotnosti 32,610 gramov, kde ďalším skúmaním sa zistilo, že z takéhoto množstva by sa dalo pripraviť 17 - 43 obvykle jednorázových dávok drogy obsahujúcu tetrahydrokanabinol -THC, pričom rastliny rodu Cannabis sú uvedené v I. skupine omamných látok v zozname omamných a psychotropných látok uvedených v Zákone č. 139/1998 Z. z. o omamných látkach, psychotropných látkach v platnom znení a látka tetrahydrokanabinol /THC/ je uvedená v I. skupine psychotropných látok v zozname omamných a psychotropných látok uvedených v Zákone č. 139/1998 Z.z. o omamných a psychotropných látkach a prípravkoch v platnom znení, 
Právna veta:
trestné stíhanie je neprípustné proti tomu, kto zomrel.
Odôvodnenie:
Vyšetrovateľ OR PZ v Martine, Odbor kriminálnej polície, oddelenie všeobecnej kriminality uznesením pod ČVS:ORP-XXXXX-2011 zo dňa 06.09.2011 podľa § 199 ods. 1 Tr. por. začal trestné stíhanie a následne uznesením pod ČVS:ORP-XXXXX-2011 zo dňa 20.10.2011 vzniesol obvinenie XXXXX, nar. XXXXX v XXXXX, pre zločin nedovolenej výroby omamných a psychotropných látok, jedov alebo prekurzorov, ich držanie a obchodovania s nimi podľa § 172 ods. 1 písm. c/ Tr. zák., ktorého sa mal dopustiť na tom skutkovom základe, ako je uvedené vo výrokovej časti tohto uznesenia. 

Po vykonaní úkonov potrebných za účelom objasnenia skutkového stavu veci, vyšetrovateľ PZ v rámci prípravného konania predložil spisový materiál na Okresnú prokuratúru Martin s návrhom na konečné rozhodnutie veci. Po preskúmaní návrhu, ako aj na vec sa vzťahujúceho spisového materiálu, som zistil, že trestné stíhanie je neprípustné, lebo obv. XXXXX dňa XXXXX zomrel. Uvedená skutočnosť bola následne preukázaná i oznámením o úmrtí z Matričného úradu Mesta Martin. 

Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por..

Podľa § 9 ods. 1 písm. d/ Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu kto zomrel alebo bol vyhlásený za mŕtveho. 
	
Vzhľadom k vyššie uvedenému bolo potrebné rozhodnúť vo veci tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Ťažiar
prokurátor